SVARBI INFORMACIJA APIE TAI,

KAIP MES RENKAME, NAUDOJAME IR SAUGOME INFORMACIJĄ

**APIE SAVO SIUNTAS SIUNČIANČIUS AR ATSIIMANČIUS FIZINIUS ASMENIS**

**UAB „Klaipėdos autobusų parkas“** rūpinasi Jūsų informacijos apsauga. Mes laikomės Europos Sąjungos Bendrojo duomenų apsaugos reglamento (GDPR) bei kitų įstatymų, saugančių Jūsų informaciją. Norėdami sužinoti daugiau, atidžiai perskaitykite šį pranešimą.

1. **Kaip turėčiau skaityti šį pranešimą?**

Šiame pranešime bus atsakyta į svarbiausius klausimus apie tai, kaip mes renkame, naudojame ir saugome informaciją apie Jus. Jei turite kokių nors klausimų arba bet kuri iš šio pranešimo dalis yra neaiški, mes esame pasirengę Jums padėti, kaip aprašyta šio pranešimo 11 dalyje. Prašome atkreipti dėmesį, kad bet kokia žodžio „mes“ forma šiame pranešime reiškia mūsų Įmonę, kaip nurodyta pranešimo 2 dalyje.

1. **Kas yra atsakingas už mano informacijos apsaugą?**

Mes esame: **UAB „Klaipėdos autobusų parkas“**

Mūsų įmonės kodas yra: **140033557**

Mūsų adresas: **Garažų g. 2, Klaipėda**

1. **Kodėl renkate informaciją apie mane?**

Jūs siekiate išsiųsti arba atsiimti Jums adresuotą siuntą Mūsų administruojamoje Klaipėdos autobusų stotyje (t.y. sudaryti siuntos pristatymo sutartį su Mumis). Dėl šių priežasčių mes turime rinkti, naudoti ir saugoti informaciją apie Jus.

1. **Kokią informaciją turėčiau Jums pateikti ir kodėl?**

Siekdami išsiųsti arba atsiimti Jums adresuotą siuntą Jūs privalote pateikti šią informaciją:

* Asmens dokumento duomenys (tipas, numeris ir pan.).

Negavę iš Jūsų reikalingos informacijos, Mes negalėsime su Jumis sudaryti sutarties.

1. **Kurią informaciją apie mane renkate iš kitų šaltinių?**

Jūsų identifikacinius ir kontaktinius duomenis mes gauname iš atitinkamą siuntą išsiuntusio asmens bei siuntą priėmusios bendrovės.

1. **Koks yra teisinis informacijos apie mane rinkimo pagrindas?**

Mes renkame informaciją apie Jus teisėtai, nes Jūsų informacija yra reikalinga:

* sutarčiai su Jumis sudaryti bei vykdyti (GDPR 6 str. 1 d. b p.);
* teisėtam Mūsų interesui domėtis Jūsų nuomone apie paslaugų kokybę ir pageidavimus, siūlyti Jums ateityje paslaugas, panašias į įsigytas iš Mūsų (GDPR 6 str. 1 d. f p.).
1. **Ar Jūs renkate jautrią informacija apie mane? Ar priimate automatinius sprendimus? Ar mane profiliuojate?**

Jautri informacija apie Jus nėra renkama, automatiniai sprendimai nėra priimami, Jūs neesate profiliuojamas.

1. **Ar kam nors perduodate informaciją apie mane?**

Informacija apie Jus gali būti perduodama:

* valstybės institucijoms, kaip tai numatyta teisės aktuose;
* administracinių paslaugų teikėjams (buhalterinės apskaitos, marketingo ir pan.);
* informacinių ir komunikacinių paslaugų teikėjams (elektroninio pašto, verslo valdymo ir apskaitos sistemų, duomenų saugyklų ir pan.);
* vežėjams, tiekėjams, partneriams ir pan., kai tai reikalinga siuntos pristatymo sutarčiai įvykdyti, pateikiant patvirtinimą apie siuntos atsiėmimą;
* Mūsų įmonę audituojančioms bendrovėms ir/ar valstybės institucijoms;
* Mūsų įmonės savininkams.

Informacija už Europos ekonominės erdvės ribų (visos Europos Sąjungos valstybės narės bei Islandija, Lichtenšteinas ir Norvegija) nėra perduodama.

1. **Kiek laiko saugote informaciją apie mane?**

Informaciją apie Jus saugome vadovaudamiesi Bendrąją dokumentų terminų saugojimo rodykle, patvirtinta Lietuvos vyriausiojo archyvaro.

Jūsų kontaktinę informaciją apklausoms ir/ar paslaugų pasiūlymams siųsti naudosime, kol Jūs nepareikšite prieštaravimo tokiam naudojimui.

1. **Kokios mano teisės?**

Jei norite imtis žemiau nurodytų veiksmų, prašome kreiptis į mūsų duomenų apsaugos koordinatorių, kaip tai nurodyta 11 dalyje. Prašome atkreipti dėmesį, jog šioms teisėms taikomos įstatymų numatytos sąlygos ir išimtys.

* **Pateikti prašymą susipažinti su turima informacija apie Jus ir/ar ją ištaisyti;**
* **Pateikti prieštaravimą Jūsų kontaktinių duomenų naudojimui apklausoms ir/ar paslaugų pasiūlymams siųsti;**
* **Pateikti prašymą ištrinti be teisinio pagrindo turimą informaciją apie Jus;**
* **Pateikti prašymą apriboti prieigą prie be teisinio pagrindo turimos informacijos apie Jus ar jos ištrynimą;**
* **Ginčyti Jūsų informacijos rinkimą, naudojimą ir saugojimą mūsų įmonėje;**
* **Pateikti prašymą išeksportuoti Jūsų duomenis, saugomus Mūsų informacinėse sistemose;**
* **Pateikti skundą Valstybinei duomenų apsaugos inspekcijai.**
1. **Kaip galite man padėti?**

Jeigu Jūs turite klausimų, komentarų ar nusiskundimų, susijusių su tuo, kaip mes renkame, naudojame ir saugome duomenis apie Jus, Mūsų už duomenų apsaugą atsakingas darbuotojas gali Jums padėti. Jei Jums reikalinga pagalba, prašome kreiptis el. paštu duomenuapsauga@klap.lt